b"\n_START_ARTICLE_\nKokand\n_START_SECTION_\nKasaysayan\n_START_PARAGRAPH_\nUmiiral na ang lungsod mula noong ika-10 dantaon sa ilalim ng pangalang Khavakand, at madalas nababanggit sa mga tala ng mga manlalakbay na dumadaan sa mga rutang pampulutong sa pagitan ng India at Tsina. Sinakop ng Dinastiyang Han ng Tsina ang buong lungsod noong unang dantaon B.K. Kalaunan, muling sumalakay ang mga Arabo ang rehiyon mula Dinastiyang Tang. Winasak ng mga Mongol ang Kokand noong ika-13 dantaon._NEWLINE_Nagsimula ang kasalukuyang lungsod bilang isang moog noong 1732 sa sityo ng dating mas-lumang kuta na tinatawag na 'Eski-Kurgan. Noong 1740, ito ay naging kabisera ng kahariang Uzbek, ang Khanate of Kokand na umabot sa Kyzylorda sa kanluran at Bishkek sa hilagang-silangan. Isa rin itong pangunahing sentro ng relihiyon sa Lambak ng Fergana. Sa lungsod pa lamang ay may mga 300 moske._NEWLINE_Nabihag ng mga puwersang imperyal ng Rusya sa ilalim ni Mikhail Skobelev ang lungsod noong 1883, kung kailang naging bahagi ito ng Rusong Turkistan. Ito ay kabisera ng panandalian (1917\xe2\x80\x9318) at kontra-Bolshevik na Provisional Government of Autonomous Turkistan (kilala ngayon bilang Kokand Autonomy). Humingi sila ng kooperasyon mula kina Ataman Dutov at Alash Orda. Subalit hindi gaanong nagtagumpay ang kanilang sugo sa Amir ng Bukhara."